cyanic-selkie/wikianc huggingface dataset:
Erix Honekker
Cinayət təqibi və Çiliyə gediş
O, məhkəmə prosesinin sırf siyasi səbəblərini qeyd edərək və öldürülməsində ittiham olunan Berlin divarının 49 qurbanının ABŞ-nin Vyetnam müharibəsi qurbanlarının sayı və ya Qərb ölkələrindəki intihar nisbətləri ilə müqayisə edilməsini təklif etdi. ADR onun fikrincə, sosializmin mümkün olduğunu və kapitalizmdən daha yaxşı sistem ola biləcəyini sübut etdi. Honekker ADR vətəndaşlarının ADR DTN-ni tərəfindən məruz qaldıqları zülmlərə görə edilən tənqidləri Qərbdəki jurnalist sensasiyaları və açıqlamaları ilə müqayisə etdi.
Bu vaxta qədər Honekker artıq ağır xəstə idi. 4 Avqust 1992-ci ilin avqustun 4-də edilən kompüter tomoqrafiyası Moskvadakı ultrasəs müayinəsinin nəticələrini təsdiqlədi. Belə ki, onun qaraciyərinin sağ tərəfində, “Şarite” klinikasında 1990-cı ilin yanvarında Honekkerdən götürülən böyrək xərçəngindən qalan fəsadın üç santimetr həcmində metastaz verdiyi üzə çıxdı. Honekkerin vəkilləri Honekkerin işinin ayrılması, ləğvi və həbsdən azad edilməsi üçün vəsatət qaldırdılar. Honekker, qaraciyər çatışmazlığı və ya digər orqanların metastazı nəticəsində ölümünə səbəb olacaq sağalmaz bir xəstəlikdən əziyyət çəkirdi. Honekkerin cəmisi iki il ömrü qalmışdı, bu da məhkəmənin davam edə biləcəyi təxmin edilən vaxta bərabər idi. Bir neçə rədd edilmiş ərizə və Honekkerin ləyaqətini qorumaq üçün Alman Konstitusiya Məhkəməsinə müraciətindən sonra, Berlin Torpağının Məhkəməsi 1993-cü ilin yanvarın 13-də Erix Honekkerə qarşı məhkəmə prosesinə xitam verdi. Honekker ADR-də rejim qurbanlarının yaxınlarının etirazına baxmayaraq, 169 gün davam edən həbsdən sonra azad edildi. Honecker dərhal Santyaqodakı ailəsinin yanına uçdu. 1994-cü ilin mayın 29-da Honekker 81 yaşında vəfat etdi və Santyaqoda dəfn edildi.
Şəxsi həyatı
250px|thumb|right|Honekker ailəsi ilə, 1977-ci il Erix Honekker üç dəfə evli olmuşdu. 1945-ci ildə sərbəst buraxıldıqdan sonra, Honekker 1947-ci ildə vəfat edən həbsxana keşikçisi Şarlotta Kanuel ilə evləmişdi. 1947-1953-cü illərdə Honekker AGİ-in fəalı Edit Bauman ilə ailə qurdu. Onların Erik adlı qızları var idi (1950-ci il təvəllüdlü, qızı Anke). Honekker 1953-cü ildə 1952-ci ilin dekabrında ADR Xalq Palatasının üzvü Marqot Feistdən Sonya adlı qızı olduqdan sonra Edit Baumandan boşandı. Elə həmin il Marqot Erix Honekkerin üçüncü arvadı oldu. Qızı Sonyanın Leonardo Yanes Betankur ilə evliliyindən, 1974-cü ildə Erix Honekkerin nəvəsi Roberto Yanes Betankurt doğuldu. 1993-cü ildə boşanan Honekkerin qızı Sonya və Leonardo Yánes Betankur, eyni zamanda nəvəsi Roberto hal hazırda Çilinin paytaxtında yaşayırlar. Başqa bir nəvəsi Mariana 1988-ci ildə iki yaşında ölmüşdür. Marqot Honekker 2016-cı ilin may ayının 6-da vəfat etmişdir.
Honekker, ehtiraslı bir ov həvəskarı idi. Hələ AGİ-nın sədri olarkən onu ova aparmışdılar və bu onda böyük həvəs yaratmışdı. Çexslovakiya lideri Klement Kottvald ona ov tüfəngini hədiyyə etmişdir.
Nereo Rokko
Nereo Rokko — İtaliyalı keçmiş futbolçu və məşqçi. Nereo Rokko əsl katenaççio taktikasının ixtiraçısı sayılır. Onun məşqçi kimi ən məşhur uğurları "Milan" klubu ilə bağlıdır. O, italyan pərəstişkarları tərəfindən mətbuatla ünsiyyətdə italyan dilinin Triest ləhcəsindən geniş şəkildə istifadə etməsi ilədə xatırlanır.
Oyunçu karyerası
Nereo Rokko 20 may 1912-ci ildə Avstriya-Macarıstanın o vaxtkı hissəsi olan Triestdə anadan olub. Birinci Dünya Müharibəsindən sonra şəhər İtaliyanın tərkibinə keçir.
Futbolçu yarımmüdafiəçi kimi əvvəlcə "Triestina" klubunda (A Seriyasında 235 oyun və 62 qol), sonra isə "Napoli" və "Padova" klublarında çıxış edib. İkinci Dünya Müharibəsindən dərhal sonra o, o vaxt C Seriyasında çıxış edən Triestin "Libertas" klubunda qısa müddət ərzində futbolçu-məşqçi olub. Bundan sonra Rokko butslarını asıb bütün diqqətini məşqçilik karyerasına yönəldri.
Futbolçu kimi A Seriyasında cəmi 11 mövsümdə Rokko 287 oyuna çıxıb, 69 qol vurub.
Milli komandanın tərkibində Rokkonun yeganə çıxışı 1934-cü il dünya çempionatının seçmə mərhələsi çərçivəsində 25 mart 1934-cü ildə Milanda keçirilən Yunanıstan komandasına qarşı oyunda olub.
Məşqçilik karyerası
Rokko dünya futbol tarixinə İtaliyada katenaççio taktiki sxemini təqdim edən məşqçi kimi daxil olub. Bu taktika 1930-cu illərdə İsveçrədə icad edilib, lakin yalnız 1960-cı illərdə İtaliya çempionatında fəal şəkildə istifadə olunmağa başlayıb, həm İtaliya, həm də dünya futbolunun sonrakı inkişafına mühüm təsir göstərib.
Rokko müharibədən dərhal sonra katenaççio ilə təcrübə keçirməyə başlayır. Triestin "Libertas" komandasına məşqçilik etdiyi zaman (eyni zamanda orada libero mövqeyini oynayır), komandası güclu "Triestina" ilə yoldaşlıq görüşündə sensasiyalı qələbə qazanır.
Əsəbi, sərt və şayiələrə görə heç vaxt oyunçularından razı qalmayan Rokko oyunçular üçün sərt ata kimi olur. Həmçinin bir qədər ekssentrik, lakin son dərəcə sevimli, rəngli Triest ləhcəsində danışmaq vərdişinə görə, o, "El paròn" ("usta", "patron") ləqəbini alır.
Sonrakı iki mövsümdə (1948/49 və 1949/50) "Triestina" çempionatda kifayət qədər uğurlu səkkizinci yeri tutur.
1950-ci ildə Rokko klubu tərk edərək B Seriyası klubu "Treviso" klubuna keçir. Ancaq bu keçidin səbəbləri tamamilə naməlum olaraq qaldı. "Trevisio"da iki problemsiz mövsümdən sonra Rokko 1952-ci ildə A Seriyasında yarışan "Triestina"ya qayıdır. Lakin evdə "Milan" klubuna 0–6 hesabı ilə məğlub olduqdan sonra yenidən klubu tərk edir.
Onun işsiz qalmağı uzun çəkmir və ciddi uğursuzluqlar yaşayan və B seriyasında turnir cədvəlinin sonuncu pilləsində qərarlaşan "Padova" klubuna dəvət alır. Nereo Rokko klubu C seriyasına düşməkdən xilas edir. Növbəti mövsüm Rokko komandanı gücləndirir və onu İtaliya futbolunun elitasına, A Seriyasına hazırlayır.
Padovadan sonra Rokko bir müddət İtaliya Olimpiya komandasına rəhbərlik edir. Daha sonra, 1961-ci ildə "Milan" klubunun baş məşqçisi olur.
Artıq baş məşqçi kimi ilk mövsümündə "Milan" klubu tarixinin ən uğurlu dövrlərindən birinə başlayaraq səkkizinci skudettosunu qazanır. Meydandakı bu uğurun əsas memarları Canni Rivera və braziliyalı Joze Altafini olur.
Çiçək passajı
thumb|İstiqlaliyyət küçəsində yerləşən Çiçək passajı. thumb|Restoranlar şəbəkəsi. thumb|Şüşəli gümbəz Çiçək passajı — İstanbulun Beyoğlu rayonunda yerləşən tarixi passaj. Passaj İstanbulun İstiqlaliyyət küçəsini Səhnə küçəsi ilə birləşdirir.
NGC 1422
NGC 1422, Yeni Baş Kataloqda qeydə alınmış qalaktikadır. Göy üzündə Eridan bürcü istiqamətində yerləşir. SBab tipli. tərəfindən ildə 66.04 sm (26 inç) ölçülü  vasitəsilə kəşf edilmişdir.
Çiçək passajı
Tarixi
1876-cı ildə açılmış olan Çiçək passajı tarixi kafelər, şərab barları və restoranlarla örtülü bir qalereyadır. Binanın İstiqlaliyyət küçəsinə baxan girişinin ən üst hissəsində yer alan saatdakı rəqəmlar rum rəqəmlarından ibarətdir. Saat bu gündə oluduğu kimi işləyir.
Əvvəllər Çiçək passajının yerində Naum qardaşlarına aid teatr binası yerləşirdi. Teatr 1870-ci yanğınından böyük zərər görmüşdür. Teatrı tez-tez Osmanlı sultanları Əbdüləziz və II Əbdülhəmid ziyarət edirdi. Hətta burada Cüzeppe Verdinin Trubadur operası Parisdən öncə nümayiş etdirilmişdir.
Nereo Rokko
Məşqçilik karyerası
Növbəti mövsüm Rokkonun rəhbərliyi altında, məşhur Eysebionun çıxış etdiyi Portuqaliyanın "Benfika" klubunu məğlub edən Milan Avropa Çempionlar Kubokunu qazanan ilk İtaliya komandası olur.
Bu qələbələrdən sonra Rokko dörd mövsüm "Torino" klubunda çalışır. "Torino" Rokkonun rəhbərliyi altında heç bir titul qazanmasa da, 1949-cu ildən, klubun bütün heyətinin (o zamanlar İtaliya futbolunun şəksiz lideri) təyyarə qəzasında həlak olmasından sonra ən yaxşı nəticələrini göstərir.
1967/68 mövsümündə Rokko "Milan"a qayıdır. "Milan"a dönuşundən sonra ilk mövsümdə komanda onunla həm Skudetto, həm də Çempionlar Kubokunu qazanır.
Növbəti il "Milan" Argentina "Estudiantes"ini iki oyunda məğlub edərək Qitələrarası Kubokun qalibi olur.
Bu illərdə gələcəyin məşhur müdafiəçilərindən olacaq, on doqquz yaşlı Franko Barezi Rokkonun rəhbərliyi altında klubda karyerasına başlayır.
Növbəti üç mövsümdə Nereo Rokkonun rəhbərliyi altında "Milan" 1973-cü ildə Kuboklar Kubokunu və 1972 və 1973-cü illərdə İtaliya Kubokunu qazanır.
1973-cü ildə Rokko bir mövsüm çalışdırdığı "Fiorentina" klubuna keçir və bundan sonra aktiv məşqçilik karyerasını bitirir.
Çiçək passajı
Tarixi
1917-ci ildə Böyük Rus İnqilabından sonra bir çox kasıblamış baronessalar da daxil olmaqla rus zadəgan qadınları pasajda çiçək satırdılar. 1940-ci illərdə passajda çoxlu sayda çiçək mağazası vardı. Passajda özünün bu günkü adını burdan almışdır.
Nereo Rokko
Məşqçilik karyerası
Sonralar o texniki məsləhətçi kimi "Milan" ilə əməkdaşlıq edir.
Çiçək passajı
Tarixi
1988-ci ildə binanın bərpasından sonra Çiçək passajı bar və restoranların qalereyası kimi açılmışdır.
Nereo Rokko
Məşqçilik karyerası
Uzun müddət Nereo Rokko A Seriyasında məşqçi kimi ən çox oyunda iştirak etmək rekorduna sahib idi. 2006-cı ildə daha bir dahi İtaliyalı məşqçi Karlo Matsone bu rekordu yeniləyir.
Çiçək passajı
Tarixi
Passajda ən son bərpa işləri 2005-ci ilin dekabrında aparılmışdır.
Afaq Məlikova
Afaq Süleyman qızı Məlikova — Azərbaycan rəqqasəsi, Azərbaycan SSR xalq artisti (1978).
Həyatı
Afaq xanım 1947-ci il yanvar ayının 18-də Bakıda anadan olub. Uşaqlığı müharibədən sonrakı çətin illərə təsadüf edib. Kiçik Afaq elə uşaqlıqdan eşitdiyi musiqiləri dodaqaltı zümzümə edir, rəqs etməyi sevirdi. Qızlarının rəqsə hədsiz marağını görən valideynləri onu Bakı Xoreoqrafiya Məktəbinə təyin edirlər.
Leyla Vəkilovadan dərs alan gənc xanım istedadı sayəsində xalq artisti adına qədər yüksəlir.
Yaradıcılığı
Afaq Süleyman qızı 1963–1974-cü illərdə Azərbaycan Dövlət Mahnı və Rəqs Ansamblının solisti olmuşdur. 1974-cü ildən Azərbaycan Dövlət Rəqs Ansamblının solisti və məşqçi pedaqoqudur. Azərbaycan xalq rəqslərinin ifaçısı olan Afaq xanımın repertuarına Şərq xalqları rəqsləri də daxildir.
Bir sıra xarici ölkədə (Türkiyə, MƏR, Polşa, Fransa, İngiltərə, Kanada, Portuqaliya, Almaniya, İspaniya və s.) çıxış etmişdir.
1982-ci ildən Dövlət Rəqs Ansamblının bədii rəhbəri vəzifəsində çalışır.
Valentina Bettarini
Valentina Bettarini (d. 29 iyun 1990; Boltsano, İtaliya) — İtaliyanı təmsil edən buzüstü xokkeyçi.
Karyerası
Valentina Bettarini İtaliya yığmasının heyətində 2006-cı ildə İtaliyanın Turin şəhərinin ev sahibliyində baş tutan XX Qış Olimpiya Oyunlarına qatıldı. Qrup mərhələsində baş tutan üç oyunun hamısında məğlub olan İtaliya yığması, Turin Olimpiadasını sonuncu, 8-ci yerdə başa vurdu.
Hers reaksiyası
Hers reaksiyası -kimyaçı Riçard Hersin adını daşıyan Hers reaksiyası, anilin törəməsinin (1) disulfid dixlorid ilə Hers duzuna (2) kimyəvi çevrilməsidir, ardınca bu Hers duzu (2) natrium hidroksid ilə qarşılıqlı təsirdə olub natrium tiolata çevrilir (3):[1]
Benzotiadiazollar
Hers duzları diazotizasiyaya uyğun olan aminotiofenolları almaq üçün hidrolizə uğradılaraq benzotiadiazolların sintezində istifadə olunur.[2]
Benzotiazollar
Natrium tiolat sink sulfatla aralıq maddə olan sink merkaptidinə çevrilə bilər, ardınca merkaptidin benzoil xloridlə reaksiyası ilə 1,3-benzotiazol alınır.
Boyalar
Anilin (5) üç mərhələdə (6)-cı birləşməyə çevrilir; 1. Hers reaksiyası (anilin (5) və disulfid dixlorid) vasitəsilə orto-aminotiola çevrilmə, ardınca 2. Orto-aminoariltioqlikol turşusuna çevrilməsi və 3. Sandmeyer reaksiyası vasitəsilə aromatik amin radikalının nitrilə çevrilməsi. 4. Son mərhələdə nitril hidrolizə uğradılır və nəticədə (6) birləşməsi alınır. Bu bir-ləşmə həlqənin bağlanması reaksiyası və dekarboksilləşmə üsulu ilə (7) birləşməsinə çevrilir. Alınmış birləşmə (tioindoksil(7)) bəzi boyaların üzvi sintezində mühüm aralıq məhsuldur. Asenaftoxinon ilə kondensasiyasından Ciba-Scarlet adlanan (8) boya, (7)-nin izatin ilə kondensasiyasından isə tio-İndiqo boyası (9) alınır.
Vaqif Hüseynov (şair)
Vaqif İbrahim oğlu Hüseynov – şair, jurnalist
Həyatı
1936-cı ildə Lənkəranda doğulub. Azərbaycan Dövlət Universitetinin filologiya fakültəsini bitirib. İlk mətbu şeiri 1958-ci ildə "Azərbaycan gəncləri" qəzetində dərc olunub. Bir müddət şeirlərini və poemalarını Vaqif İbrahim təxəllüsü ilə çapa verib. "Leninçi" adlı Lənkəran rayon qəzeti redaksiyasında şöbə müdiri, məsul katib (1958–1965), "Çağırış" adlı Masallı rayon qəzeti redaksiyasında şöbə müdiri, məsul katib, sonra redaktor olub (1965–1977). Sosial yüklü məqalə və felyotonları, dövrün ədalətsizliklərinə qarşı sərt şeirləri, redaktor kimi prinsipial mövqeyi onun qısa bir zaman ərzində tanınmasına və nüfuz qazanmasına zəmin yaradıb. Rəhbərlik etdiyi qəzetdə ən müxtəlif sahələrdəki problemləri işıqlandırması, rayon rəhbərliyinin təzyiqlərinə boyun əyməməsi "Çağırış" qəzetinin redaktorluğundan getməsi ilə nəticələnib. 1978-ci ildə doğulduğu Lənkərən rayonuna qayıdıb və omrünün sonunadək radio verilişləri redaksiyasının redaktoru vəzifəsində çalışıb.
Sultan I Murad türbəsi
Tarixi
Bina Kosovonun ən qədim Osmanlı memarlığı nümunələrindən biridir. Tikili XIV əsrdə tikilmişdir. İndiki bina XIV əsrdə tikilmiş binanın orijinalı deyildir. Dəfələrlə zədələndikdən sonra təmir edilmişdir. Yerli əhali tərəfindən bölgədə türklüyün və İslamın simvolu kimi qəbul edilir.
Təmiri
thumb|sağ|Məşhəd-i Hüdavəndigarın həyətindən türbənin görünüşü (arxa tərəfdən) thumb|sağ|Türbənin daxili thumb|left| Türbəyə gedən yol: (Priştina-Mitrovitsa magistralının solunda) thumb|left|Məşhəd-i Hüdavəndigarın [[Kosovodakı yeri]] Sənədlərdən məlum olur ki, türbə bu günə qədər bir neçə dəfə təmir olunub. 1660-cı ildə Mələk Əhməd paşanın yanında olaraq türbəni ziyarət edən Övliya Çələbi məzarın baxımsız olduğunu qeyd edir. Bu səbəbdən də Əhməd paşa türbənin təmiri üçün müsəlman xalqına 1000 akça vermiş, türbənin təmizlənməsi üçün gətirdiyi ustalarla bir həftə ərzində hündür divar və qapı tikdirmiş, bir çox növ meyvə fidanları əkdirmişdir. Burada bulaq da inşa etdirmişdir.
Türbəni ziyarət edənlərə istirahət və sığınacaq təmin etmək üçün Sultan II Əbdülhəmidin göstərişi ilə 1896-cı ildə iki mərtəbəli malikanə tamamlandı.
Sultan II Əbdülhəmid tərəfindən türbə 1907-ci ildə də yenidən təmir edilmişdir. 16 iyun 1911-ci ildə V Mehmed Rəşadın Kosovoya səfərindən öncə türbə təmir edilmiş, həyətinə yonma daş düzülmüş, yeni bulaq (bu gün mövcud olan) tikilmiş, türbənin cari təmir kitabəsi qoyulmuşdur.
1912-ci il Balkan müharibəsindən sonra məzarın baxımını Serbiya hökuməti öz üzərinə götürdüyü üçün Türkiyə ilə Serbiya arasında 1914-cü il martın 1–14-də İstanbulda imzalanan sülh müqaviləsinin 10-cu maddəsində, türbə və bununla bağlı bütün xərclərin Türkiyə tərəfindən qarşılanacağı bildirilirdi. Birinci Dünya müharibəsinin başlaması ilə bu müqavilə ləğv edildi. İkinci Dünya müharibəsindən sonra məqbərə dövlətin himayəsinə götürülüb və 1960–61-ci illərdə əsaslı təmir olunub.
1989-cu ildə Birinci Kosovo döyüşünün 600-cü ildönümünün qeyd olunması ilə əlaqədar məzarın bərpası da Yuqoslaviya dövləti tərəfindən layihələndirilib, lakin təmir türbənin ağardılması şəklində aparılıb. 1992-ci ildə Kosovoya səfəri zamanı məzara gələn Türkiyə Respublikasının mədəniyyət naziri Namiq Kamal Zeybək məzarın zədələndiyini şəxsən müəyyən edir. Səfərdən sonra Türkiyəyə qayıdan kimi o, türbənin təmiri üçün maliyyə dəstəyi verərək Mədəniyyət Nazirliyi, Abidələr və Muzeylər Baş İdarəsi, baş direktor müavini arxeoloq Əhməd Ertəkin və Relyef Abidələri Direktorunun müavini, Usta Memar Bərpa Mütəxəssisi Nurəddin Sərhad Akcanı oraya göndərir.
Meşhəd-i Hüdavəndigarın son təmiri 2005-ci ildə edilib. Bu genişmiqyaslı təmirdən sonra türbə indiki formasını almışdır. Bərpa işləri Türkiyənin maliyyə dəstəyi, Türkiyə Respublikasının Mədəniyyət və Turizm Nazirliyi, Türkiyə Diyanət Fondu və Kosovo Mədəniyyət, Gənclər və İdman Nazirliyi ilə birgə həyata keçirilib.
Bugünkü vəziyyəti
Sultan I Muradın Kosovo düzündə gedən döyüşdə ölümündən sonra türbənin ilkin variantı Sultanın oğlu Sultan İldırım Bəyazidin əmri ilə taxta basdırılmış bu yerdə inşa edilmişdir. Əsrlər boyu tədqiqatçılar tərəfindən tədqiq edilmiş türbə tarixi, memarlıq üslubu və vəziyyəti ilə böyük diqqət çəkmiş, haqqında çoxlu məqalələr dərc edilmişdir.
Məşhəd-i Hüdavəndigar Kosovonun paytaxtı Priştinanın şimal-qərbində yerləşir. Bu, 1389-cu ildə Birinci Kosovo döyüşünün aparıldığı Kosovo düzənliyidir. Türbənin yaxınlığında Məscid kəndi yerləşir. Türbə Priştinanın altıncı kilometrində yolun solunda, Priştinaya və ondan sonrakı ən böyük şəhər Vuçitrına gedən yolda yerləşir.
Bina Türbədarlar nəslinin bugünkü üzvləri tərəfindən qorunur. Türbə kompleksinin həyətində, türbənin arxasında Türbədar ailəsinin iqamətgahı yerləşir.
Sahil Kərimli
Sahil Kərimli — Azərbaycan Respublikasının əməkdar jurnalisti, ictimai-siyasi şəxs, analitik , Trend BİA-nın "Sahil Kərimli ilə Aktual" müəllif videolayihəsinin rəhbəri.
Həyatı
Kərimli Sahil Bəxtiyar oğlu 10 dekabr 1977-ci ildə Ucar rayonunda anadan olub. Ucar rayon 1 saylı orta məktəbi bitirib. Azərbaycan Dövlət Pedaqoji Universitetinin Filologiya fakültəində ali təhsil alıb. “Avrasiya”, “Hər gün”, “7 gün” qəzetlərində çalışıb. 1999-2000-ci illərdə Azərbaycan Ordusunda həqiqi hərbi xidmət keçib.
Mətbuat fəaliyyəti
2001-2005-ci ildə Lider TV-də müxbir, aparıcı və redaktor vəzifələrində çalışıb. 2005-2006-cı illərdə AzTV-də redaktor vəzifəsində işləyib. 2006-2015-ci illərdə Daxili İşlər Nazirliyinin Mətbuat Xidmətində çalışıb. 2015-2018-ci illərdə İctimai TV-də baş redaktor vəzifəsində işləyib. 2018-ci ildən Trend Beynəlxalq İnformasiya Agentliyində işə başlayıb, hazırda agentliyin baş direktorunun müavini vəzifəsində çalışır. Ailəlidir, 3 övladı var. Onlarla sənədli filmin müəllifidir. Hazırladığı filmlər dəfələrlə dövlət mükafatlarına layiq görülüb.
Formalizm
Formalizm (←lat. forma) sözünün mənası:
Aleksitimiya
Aleksitimiya — hisslərinə ad qoya bilməmək, hisslərinin nə olduğunun fərqinə varmamaqdır. Başqa cür buna duyğusal korluq da deyilir.
Haqqında
İçində nə kədər, nə də başqa bir duyğu daşımayan bu insanlar duyğularını düşüncələrindən ayırd edə bilmirlər. Bunu ətraf cəmiyyət normal qəbul etsə də, əslində normal bir hadisə deyil. Aleksitimiya ən asan şəkildə duyğularını tanıma, ayırd və ifadə etmə çətinliyi də adlanır. Aleksitimiklər öz duyğularından əlavə olaraq, başqa insanların da duyğularını başa düşmürlər. Bu bir xəstəlik olaraq deyil, çatışmazlıq olaraq qəbul edilir.
Xüsusiyyətləri
Aleksitimiklər günlük həyatlarında düşünə bilən, başqalarına başa sala bilən, münasibətlər qura bilən insanlardır, Ancaq duyğu və düşüncələri arasında əlaqə qurub ayırd edə bilməkdə çətinlik çəkirlər. Zəki olurlar ancaq bu zəkalarını daha çox duyğularından qaçmaq üçün istifadə edirlər. Yəni zəkasına heyran qaldığınız bəzi insanların sosial tərəflərinin pis olmasına səbəblərdən biri də budur: duyğularını anlamamaq, tanımamaq, ifadə edə bilməmək. Duyğularını düşüncələri olaraq qəbul edirlər.
Əsasları
Aleksitimik şəxslərin xüsusiyyətləri 4 əsasda toplanır:
1) Duyğuları hiss etmək və ifadə etməkdə çətinlik çəkmək
Duyğularını çox kobud şəkildə "rahat olmaq və narahat olmaq" kimi bəsit kəlimələrlə ifadə edə bilirlər. Onlara nə hiss etdiklərini soruşduqda isə sanki bu sözün nə mənaya gəldiyini bilmirlər. Tez-tez bədənlərindəki şikayətlərdən danışırlar. Duyğusal həyatlarındakı problem bəzən duruşlarındakı donuqluq və duyğularının üzlərindən anlaşılmamasında da özünü bəlli edir. Aleksitimik insanlara yaşadıqları pis bir hadisə əsnasında nələr hiss etdikləri soruşulduqda, o anda nələr düşündüklərini, nə etmək və nə demək istədiklərini ətraflı bir şəkildə danışırlar. Duyğularını təkidlə soruşduqda isə nə zaman duyğularını, nə zaman düşüncələrini danışacaqlarını bilmirlər.
Nadir hallarda da olsa, xəyal qursalar belə bunu bir zaman itkisi olaraq qəbul edirlər. Qurduqları xəyallar adətən gerçəklikdən uzaqlaşmadan, quru və rəngsiz xəyallar olur. Hətta bəzi deyimlərə görə onlar heç yuxu görmürlər və yetişkin həyatlarında heç xəyal qurmurlar.
3) Operativ düşünmək
Öz iç dünyalarından uzaq, son dərəcə sadə, robot kimi bir həyatları olur. Problemlərin dərininə getməkdənsə, üzdəki səbəblərlə maraqlanmağı seçirlər. Aleksitimiklərin bu hərəkətləri ətrafla olan münasibətlərə də təsir edir. Qarşılaşdıqları problemləri ən qısa yolla həll edirlər və eyni problemi təkrar yaşamamaq üçün tədbirlər alırlar. Bu da ətrafdakı insanlar tərəfindən normal qəbul edildiyinə görə hər kəs tərəfindən sevilirlər.
4) Ətrafa ayaq uydurmaq
Daha çox çölə açıq bir xasiyyətləri olur. Çünki ətrafa ayaq uydurmaq düşüncəsi içində olurlar. Bu da ətraf tərəfindən sevilir və normal qarşılanır, Amma bu vəziyyətə "yalançı normallıq" deyilir.
Kral qızı türbəsi
Kral qızı türbəsi və ya Kral qızı abidəsi — Şimali Makedoniyanın Skopye şəhərində, Skopye universitetinin Təbiət Elmləri və Riyaziyyat Fakültəsi yaxınlığında yerləşən Bosniya şahzadəsi Ketrinə həsr olunmuş məqbərədir.
Türbə, 1963-cü ildə Skopyedə baş verən zəlzələ zamanı dağılmış, Bosniya və Herseqovinanın Mədəniyyət və İdman Nazirliyinin maliyyə dəstəyi ilə Makedoniya Mədəniyyət Nazirliyi tərəfindən 2014-ci ildə yenidən bərpa edilmişdir.
Elm adamları və yerli əhali arasında buranın pərəştiş yeri yoxsa müxtəlif yerlərdə bir neçə qəbir olan fərdi pərəştiş üçün tikilmiş bir abidə olması haqqında dilemma mövcuddur. Padşah qızının (şahzadənin) məqbərəsi, Balkan yarımadasındakı Makedoniya mədəni irsində, İslam- Şərq sakral obyektləri arasında və Osmanlı-Bosniya arasında da geniş yer alır.
Tarix
Tarixi mənbələrdə məqbərənin nə vaxt inşa edildiyi barədə məlumat verilmir. Türbənin və ya onun qalıqlarının üzərində yaşını təyin edə biləcək bir kitab olmamasına baxmayaraq, 15-ci əsrin sonu-16-cı əsrin əvvəllərində inşa edildiyi düşünülür.
Bəzi tədqiqatlardan birində deyilir: "Skopyedəki "Kral qızı"nın məzarlığı, Balkan yarımadasında Osmanlı hakimiyyətinin erkən çağlarına aid olan bu mədəni və dini əsər haqqında tarixi faktlarla əlaqədar özbaşınalığı və qeyri-dəqiqliyi səbəbindən nəzərə alınmayacaqdır."
Epiloq
link=https://az.wikipedia.org/wiki/%C5%9E%C9%99kil:Katarinino_turbe.jpg|thumb|20-ci əsrin əvvəllərindəki türbənin orjinal halı Şahzadə haqqında olan məlumata görə Siqismund və Katarina, Bosniya şahzadləri olaraq İstanbula doğru gedirdilər. Məşhur sərhəd keşikçisi aristokrat İsak Beq Işakoviç,
səyahətlərinin təhlükəsizliyinə cavabdeh idi. Şahzadə xəstələnir və Skopyedə ölür. Siqismund isə İstanbula doğru səyahətinə dəvam edir. Gənc şahzadənin ölümü ilə bağlı məlumat aldıqdan sonra Osmanlı sultanı II Mehmed məqbərənin tikilməsini əmr etdi. Bu, sultanın şəxsi istəyi və əmri idi. Siqismund və Katarina Bosniyada olarkən İslamı qəbul etdilər, buna görə də məhbus yox, azad insanlar idilər. Onların İslamı qəbul etmələri sultanın aristokrat və müsəlman kimi Katarina üçün məqbərə qaldırması qərarı üçün vacib idi. Müsəlman adlarının qəbul edilməsi onların dönüşündə şərt deyildi.
Şahzadə Siqismund, İstanbul və Karahisarda bəy adına çatdı. Tarixi mənbələrdə onu İsaq-bəy Kralyeviç (Kraloğlu, sözün həqiqi mənasında kral oğlu) adlandırır, Karasi bölgəsinin Sancaqbəyi olduğu qeyd edilir. O fars döyüşündə məğlubiyyətdən sonra (1488) Herseqli Əhməd Paşanın əsir düşdüyü bir vaxtda misirlilər tərəfindən əsir götürüldü. 1490-cı ildən sonra tarixi mənbələrdə qeyd olunmur ki, bu da qısa müddət sonra öldüyünün göstəricisidir. Şahzadə Yunanıstanın Seres şəhərində dəfn edilmişdir.
Müasir dövrdə
1963-cü il zəlzələsində dağılmamışdan əvvəl məqbərə özünün ahəngdar memarlığı, ölçüləri və estetik görünüşü ilə məkana özünəməxsus bir mühit bəxş edirdi. Quruluşuna görə, daş bloklardan ibarət kvadrat təməli olan açıq bir məqbərədir. Üç ürəkşəkilli tağla bəzədilmiş dirək yuxarı hissədə kərpiclə örtülmüşdür. Məqbərənin dörd tərəfli və günbəzi plitələrlə örtülmüşdür. Bu gün bu yer səhlənkarlıqdan tərk edilib və təmamilə unudulub. Yanlız şahzadənin məzarı və tikilinin təməli hələ də qalmadadır.
Bu günlərdə çox az ziyarətçisi var və son dövrlərdə ölən qohumların və sevimli insanların ruhları üçün şam yandırılan bir yerə çevrilmişdir. Populyar ənənədə bu yer pirdir.
"Şahzadə məqbərəsi", "Kral qızının məqbərəsi" və ya "Bosniya şahzadəsi Katerinanın məqbərəsi" ən qədim İslam və şərq sakral obyektləri sırasına daxil edilmişdir. Osmanlı-Bosniya abidəsi olaraq da xatırlanır. Lakin Şimali Makedoniya mədəniyyətində və tarixində müəyyən bir əhəmiyyət daşıyır.
Assassin's Creed: Altaïr's Chronicles
Assassin's Creed: Altaïr's Chronicles - Assassin's Creed oyununda Əltairin həyatından olan hadisələrdən qabaq baş vermiş hadisələr haqqında Android, iOS, Nintendo DS, WebOS və Windows Phone 7 platformaları üçün buraxılmış oyun. Oyun 5 fevral 2008-ci ildə ABŞ-də satışa çıxmışdır.
Azərbaycan Demokratik Sahibkarlar Partiyası
Tarixi
Azərbaycan Demokratik Sahibkarlar Partiyası 23 aprel 1994-cü il tarixində iş adamı Mahmud Məmmədov tərəfindən qurulmuşdur. Partiya rəsmi dövlət qeydiyyatına 17 may 1994 tarixində alınmışdır.
Bir zamanlar Yasif Nəsirli, Mikayıl Mirzə, Mətləb Mütəllimli, Cümşüd Nuriyev, Hacı Əlikram, Zeynəddin Xasmətov kimi şəxslər partiya üzvü olmuşdur.
1990-cı illərin ortasında Eldar Əzizov partiya sədrinin birinci müavini olmuş və bir müddət partiyanın sədr əvəzi vəzifəsini yerinə yetirmişdir.
2 mart 2021-ci il tarixində Azərbaycan Demokratik Sahibkarlar Partiyası qurultay keçirmiş və qurultayda partiyanın Yeni Azərbaycan Partiyasına birləşməsi qərara alınmışdır. 5 Mart 2021 tarixində Azərbaycan Demokratik Sahibkarlar Partiyası tərəfindən göndərilən birləşmə müraciəti Yeni Azərbaycan Partiyasının növbədənkənar VII qurultayında qəbul edilmişdir. Beləliklə Azərbaycan Demokratik Sahibkarlar Partiyası Yeni Azərbaycan Partiyasına rəsmi olaraq birləşmişdir.
NGC 5292
NGC 5292, Yeni Baş Kataloqda qeydə alınmış qalaktikadır. Göy üzündə Sentavr bürcü istiqamətində yerləşir. Sab tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Zərərin ödənilməsi
Kompensasiya müavinətdir, xüsusən də nağd pul şəklində olan müavinətidir ki, bu, ziyanları və ya məhdudiyyətləri kompensasiya etmək üçün ödənilir. Zərər (və ya Ziyan) anlayışı mülki qanunvericiliyə uyğun olaraq xüsusi hüquqi əməliyyatlar zamanı yaranmış belə itkilərə görə kompensasiyanı ifadə etdiyi halda, kompensasiya anlayışı ilk növbədə dövlət sektoru tərəfindən çatışmazlıqların ödənilməsini anlamaq üçün istifadə olunur (lakin vergi qanunvericiliyində kompensasiya ifadəsinə də baxın).
Əhatə dairəsi
Zərərin ödənilib-ödənilməməsi və nə dərəcədə ödənilməsi onun baş vermə xüsusiyyətindən asılıdır.Ümumilikdə isə dövlət vətəndaşa ancaq (iqtisadi) zərər vura bilər, o halda ki, müvafiq kompensasiya nəzərdə tutulur.Müsadirə qanunlarına görə, Almaniyanın Əsas Qanununda GG belə bir əlaqəni açıq şəkildə təmin edir.Digər hallarda isə dövlətin kompensasiya vermək öhdəliyi də mülkiyyətin qorunmasının əsas ideyasından irəli gəlir.
Seleste Bissardella
Seleste Bissardella (d. 17 oktyabr 1988; Boltsano, İtaliya) — İtaliyanı təmsil edən buzüstü xokkeyçi.
Karyerası
Seleste Bissardella İtaliya yığmasının heyətində 2006-cı ildə İtaliyanın Turin şəhərinin ev sahibliyində baş tutan XX Qış Olimpiya Oyunlarına qatıldı. Qrup mərhələsində baş tutan üç oyunun hamısında məğlub olan İtaliya yığması, Turin Olimpiadasını sonuncu, 8-ci yerdə başa vurdu.
Slovakiya italyanları
Slovakiya italyanları — milli azlıqlardan biri hesab olunur. 2011-ci il siyahıyaalmasına görə, Slovakiyada rəsmi olaraq "digər" millətlərə (9825 nəfər) daxil olan 687 italyan mənşəli insan yaşayırdı (onlardan 65-i Slovakiyada doğulmuşdur). Siyahıyaalma zamanı 551 nəfər italyan dilini ana dili adlandırmış, 2033 nəfər iş və məktəbdə italyan dilində danışır, daha 1436 nəfər isə evdə italyan dilində danışır.
Tarixi
Son orta əsrlərdə Slovakiyanın Macarıstan tərəfindən idarə edildiyi zaman, roman dillərində danışan insanlar arasında italyanlar böyük rol oynamışlar. Tokay-Hedyalya və Srem bölgələrində, Eger şəhərində məskunlaşan Valloniyanın yerli sakinlərindən fərqli olaraq, zaman-zaman italyanlar Macarıstana köçdülər. İtalyan mənşəli Macarıstan padşahları Andras III (Venesiya) və Karl Robert (Neapol) özü ilə bərabər bir çox inşaatçı, elm adamı, sənətkar, tacir və burjua nümayəndələrini gətirir. 14-cü əsrdə Apennin yarımadasından ticarətlə məşğul olan çox sayda mühacir (mədənçilik, duz sənayesi, sikkə) Macarıstanda və Slovakiyada meydana çıxdı. Koşitsedə italyanların görünməsi şaxt və bankların yaradılması ilə əlaqələndirilir. XIV-XV əsrlərin sonunda sənədlərə əsasən şəhərdə "qaliki" roman mənşəli mühacirlərin əksəriyyəti italyanlar idi. 1406-cı ildə Koşitse magistratında italyanlar meydana çıxır. Venesiyada olduğu kimi, Koşiste şəhər istehkamlarından kənarda da fəaliyyət göstərən öz hökumətləri var idi. Koşiste ilə yanaşı, Kremnitsa və Smolnikdə məskunlaşmışlar. İtalyanlar isə tez bir zamanda Macarıstan cəmiyyətinə mənimsədilər. İtalyan mənşəli Slovak ailələrindən Fransiski (təsisçisi - Jan Fransisko-Riemavski), Botto (qurucusu - Jan Botto), Lafranconi və Dibarbor fərqlənir. Müasir dövrdə italyan inşaatçıları müdafiənin qurulmasında əsas rol oynamışdırlar. Osmanlı İmperiyası Avstriya sərhədlərindən geri çəkildikdən sonra Macarıstan və Slovakiyada dini tikililər və digər tikililərin inşası ilə məşğul oldular. 1910-cu ildə Avstriya-Macarıstanda aparılan bir siyahıyaalma zamanı, Slovakiyanın dörd yaşayış məntəqəsində italyan dili ana dili olan sakinlər qeydiyyata alınır. Yalnız iki yaşayış məntəqəsində onların payı 1% -dən çox olmuşdur. Danışanların ümumi sayı 213 nəfər olmuşdur:
Azər Vəliyev
Azər Vəli oğlu Vəliyev — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Azər Vəliyev 1998-ci il sentyabrın 20-də Ağdaş rayonunun Ləki kəndində anadan olub. Subay idi.
Hərbi xidməti
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Azər Vəliyev ölümündən sonra "Vətən uğrunda" medalı ilə təltif edildi.
Şeyx Mənsur məscidi
Şeyx Mənsur məscidi (Шейх Мансур цӀарах дина маьждиг) — Qroznı şəhərinin Şeyx-Mansur rayonunda yerləşən Aldı mikrorayonunda cümə məscidi. Məscidin binasında 4000-ə qədər dindar eyni vaxtda namaz qıla bilər.
Tarix
1883-cü ildən Yeni Aldı kəndində 4 məscid — baş cümə məscidi və 3 məhəllə məscidi fəaliyyət göstərirdi.
Aldı kəndinin köhnə Cümə məscidi 1993-cü ildə tikilmişdir. Layihənin müəllifi Qroznı şəhərinin baş memarı D. A. Kadiyev idi. Birinci Çeçenistan müharibəsi və İkinci Çeçen müharibəsi zamanı çox ciddi zədələnmiş, bir neçə dəfə yenidən qurulmuşdur. Məscid Şimali Qafqazın birinci imamı Şeyx Mənsurun (1760–1794) şərəfinə adlandırılmışdır.
2019-cu ilin noyabr ayında Çeçenistan Respublikası rəhbəri Ramzan Kadırov Aldı kəndində olmuş və hökümətə məscidin daha çox sayda ibadət edən camaat üçün nəzərdə tutulmuş yeni binasının tikilməsini tapşırmışdır. Yeni məscid köhnə Şeyx Mənsur məscidinin yerində tikilmişdir. 23 avqust 2021-ci ildə yerli sakinlərin və Çeçenistan Respublikasının rəhbərliyinin iştirak etdiyi məscidin təntənəli açılışı olmuşdur.
Memarlığı
Məscidin ikimərtəbəli binası şərq üslubunda tikilib. Bina günbəzlərlə bəzədilib, zirzəmisi və giriş terrası var. Məscid beton monolitdən tikilib, zalın yuxarı hissəsinin kənarlarında əsas mərtəbədən əlavə içəridə eyvanlar var. Hündürlüyü iki minarə və günbəzlə birlikdə 35 metrdir. Məscidin 3 girişi var, əsas giriş şimal tərəfdə, digər 2 giriş qərb və şərqdə yerləşir. Məscidin fasadı çıxıntılı əsas böyük portalla bəzədilmişdir.
Məscid üç günbəzlə taclanır, əsası mərkəzdə, ikisi isə yanlarda kiçik günbəzlərdir. Məscidin əsas günbəzi qızılla üzlənmiş "Tərəzi" tipli dəmir vərəqlərdəndir. Onun diametri 10 metr, hündürlüyü 6,1 metrdir. Məscidin daxili bəzəyi yüksək keyfiyyətli divar üzlükləri ilə, sonra isə dekorativ rəngləmə ilə hazırlanmışdır. Məscidin binasının dekorasiya elementləri, suvaq məmulatları və ornamentlər, divar və tavanlar Özbəkistandan olan rəssamlar tərəfindən qızılı rəngə boyanmışdır.
Məscidin divarında həkk olunmuş taxta minbər və ibadət yeri — mehrab tikilib. O, Məkkəyə istiqamətlənib, namaz zamanı möminlərə istiqamət göstərir. Məsciddəki iri çilçıraqlar ərəb xəttatlığı yazıları ilə bəzədilib. Böyük günbəzin altındakı mərkəzi çilçıraq Allah və Məhəmməd peyğəmbər yazısı ilə bəzədilib, mərkəzi zalın künclərində yerləşən digər dörd çilçıraqda dörd saleh xəlifənin — Əbu Bəkr, Ömər ibn Xəttab, Osman ibn Əffan və Əlinin adları çəkilib. Eyvanların üstündə yerləşən iki kiçik günbəzin altındakı digər iki çilçıraqda Həsən ibn Əli və Hüseynin adları çəkilmişdir. Dini bina müasir akustika sistemi ilə təchiz olunub. Məscidin binasının yanında dəstəmaz üçün bina tikilmişdir.
Ancelo Doninin portreti
Ancelo Doninin portreti — İntibah dövrü İtaliya rəssamı Rafael Santinin 1506-ci ildə yağlı boya ilə işlədiyi əsər. Əsər Rafael Santinin Florensiya dövrünə aid edilir. "Ancelo Doninin portreti" əsəri hal-hazırda İtaliyada, Florensiya şəhərində saxlanılır.
Heidi Kaldart
Heidi Kaldart (d. 19 oktyabr 1983; Feltre, İtaliya) — İtaliyanı təmsil edən buzüstü xokkeyçi.
Karyerası
Heidi Kaldart İtaliya yığmasının heyətində 2006-cı ildə İtaliyanın Turin şəhərinin ev sahibliyində baş tutan XX Qış Olimpiya Oyunlarına qatıldı. Qrup mərhələsində baş tutan üç oyunun hamısında məğlub olan İtaliya yığması, Turin Olimpiadasını sonuncu, 8-ci yerdə başa vurdu.
PL Sülh Qülləsi
PL Sülh Qülləsi- Tondabayashi, Osaka , Yaponiyada yerləşir.
Ümumi
Rəsmi qeyri-dini adı İkinci Dünya Müharibəsi Qurbanlarına Sülh Xatirə Qülləsidir 大平和祈念塔. Qüllənin uzunluğu 180 metrdir. 1970-ci ilin avqustunda yaradılmışdır.
Bu məqbərə irqindən, etnik qrupundan, millətindən, dövlətindən, bölgəsindən, dinindən, məzhəbindən asılı olmayaraq bütün müharibə qurbanları üçün ucaldılıb. Bu məqbərə həm də naməlum müharibə qurbanlarının ziyarətgahıdır. İnsanlar bura avqustun 1-də dünya sülhü üçün dua etmək üçün gəlirlər.
Kənan Məmmədov (leytenant)
Kənan Niftalı oğlu Məmmədov (22 oktyabr 1993; Ucar rayonu, Azərbaycan — 29 sentyabr 2020; Kəlbəcər rayonu, Azərbaycan) — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Kənan Məmmədov 1993-cü il oktyabrın 22-də Ucar rayonunun Alpout kəndində anadan olub. 2013-2017-ci illərdə Bakı Dövlət Universitetində (BDU) "Fiologiya" üzrə ali təhsil alıb. Ailəli idi.
Hərbi xidməti
Azərbaycan Ordusunun Xüsusi Təyinatlı Qüvvələrinin leytenantı olan Kənan Məmmədov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Murovdağ istiqamətində gedən döyüşlərdə savaşıb. Kənan Məmmədov sentyabrın 29-da Murovdağ döyüşləri zamanı şəhid olub. Ucar rayonunda dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Kənan Məmmədov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Kənan Məmmədov ölümündən sonra "İgidliyə görə" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Kənan Məmmədov ölümündən sonra "Kəlbəcərin azad olunmasına görə" medalı ilə təltif edildi.
Xüsusi təyinatlı İbad (film, 2016)
Xüsusi Təyinatlı İbad — NN Film kinostudiya şirkəti tərəfindən çəkilmiş, Natiq Novruzovun rejissorluq etdiyi tammetrajlı bədii film
Məzmun
Film Türk dünyasının qəhrəman oğlu,Qarabağ veteranı, "Azərbaycan Bayrağı" Ordeni kavaleri, Azərbaycanın Milli Qəhrəmanı, kəşfiyyat dəstəsinin komandiri İbad Hüseynovun döyüş yolundan bəhs edilir.
Aktyorlar
Elçin Məmmədov — İbad Hüseynov Manaf Dadaşov — "Avo" — Monte Melkonyan
Yaradıcılar
Quruluşçu Rejissor : Natiq Novruzov Ssenari müəllifi : Vüsal Nuriyev
Xarici keçid
Filmi izlə
Ümmü Əymən
Ümmü Eymən — Məhəmməd peyğəmbərin atası Abdullah bin Əbdülmüttəlibdən miras qalan Həbəş cariyəsi. O, Məhəmmədin dayəsi olmuşdur. Şayiələrə görə, Ümmü Əymən Məhəmmədi əmizdirmiş və süd anası olmuşdur. Əsl adı Berekədir və oğlunun adına görə ona Ümmü Əymən ləqəbi verilib. Məhəmmədə göstərdiyi böyük xidmətə görə, “Ummu Əymən anamdan sonra mənim anamdır” demişdir. Məhəmməd sonradan onu azad etsə də, Ümmü Əymən ayrılmamış və onun xidmətinə davam etmişdir.
Bioqrafiya
Ümmü Əymən Məhəmmədin atasına cariyə olana qədər necə yaşadığı, nə vaxt doğulduğu və necə qul olduğu barədə məlumatlar məlum deyil. Məlumdur ki, o, Məhəmməd doğulmazdan əvvəl Abdullahın cariyəsi idi, ona görə də İslam peyğəmbərinin doğulmasına şahid olmuş və gənc yaşlarından ona xidmət etmişdir. Atası Məhəmməd hələ doğulmadan vəfat edir, anası isə həm ərinin qəbrini, həm də qohumlarını ziyarət etmək üçün Mədinəyə getdikdən sonra qayıdarkən dünyasını dəyişir. O zaman islam dininin peyğəmbərinin cəmi altı yaşı vardı. Sonra Ümmü Əymən Məhəmmədi götürüb Məkkəyə, babası Əbdülmüttəlibin yanına aparır. O, İslamdan əvvəl Ubeyd ibn Zeydlə evlənmiş və bu evlilikdən Əymən adlı bir oğul dünyaya gətirmişdir. Bundan sonra adı Bərəkə olsa da, Əymənin anası mənasını verən “Ümmü Əymən” adını götürür. İslamın doğulmasından əvvəl Ümmü Əymən ərini itirərək dul qaldığı üçün oğlunu tək böyütməyə başlayır. İslamın doğulmasından sonra oğlu ilə birlikdə müsəlman olur. Daha sonra oğlu Əymən Xeybər döyüşündə həlak olur. Məhəmməd Xədicə ilə evləndikdən sonra Xədicə Məhəmmədə Zeyd bin Harisə adlı bir kölə hədiyyə edir. Məhəmməd Zeyd ibn Harisəni oğlu kimi qəbul etmiş və sonradan onu azad etmişdi. Bir gün Məhəmməd buyurdu: “Hər kim behişt əhlindən bir şəxslə evlənmək istəyirsə, Ümmü Əymənlə evlənsin”. Bunun üzərinə Zeyd bin Harisə Ümmü Əymənə talib çıxır və Məhəmməd onları evləndirir. Bu evlilikdən İslam tarixində səhabələrin böyük və qəhrəman sərkərdələrindən sayılan Üsamə adlı bir oğlu olur. Usamə İslam tarixində səhabələrin böyük və qəhrəman sərkərdələrindən biri kimi tarixə düşür. Müsəlmanlara verilən işgəncələrdən Ümmü Əymənin də payı var idi. Lakin o, dinindən heç vaxt vaz getmir. Ümmü Əymən İslam adına döyüşlərdə iştirak edirdi. Uhud döyüşü zamanı İslam ordusunun tənəzzülə uğramağa başlaması və onların bir qisminin Mədinəyə qayıtmasından çox üzülür və bunun üzərinə müharibəyə qoşulmaq arzusunu bildirir. Müharibə zamanı yaralıların müalicəsində iştirak etmiş, səhabələrə su paylamış, ağır yaralıların Mədinəyə daşınmasına köməklik etmişdir. O, Xeybər döyüşündə iştirak etmiş və eyni xidməti göstərmişdir.
Onun əri Zeyd Mute İslam ordusunun komandanı kimi iştirak etdiyi döyüşdə həlak olur. Beləliklə, onun həm oğlu, həm də əri İslam yolunda həlak olmuşdur. Osman ibn Əffanın xilafətinin ilk illərində vəfat etdiyi bildirilir.
Qazaxmıs
Qazaxmıs—əsas aktivləri Qazaxıstanda yerləşən İngiltərədə qeydiyyatdan keçmiş mis mədən şirkəti idi. Baş ofisi Qazaxıstanda, Almatı və Astanadır. 31 oktyabr 2014-cü ildən sonra şirkət öz sahibi "Cuprum Holdinq" tərəfindən idarə olunur. Əsas törəmə şirkəti olan "Kazakhmys Corporation" ın baş ofisi Qazaxıstanın Astana şəhərində yerləşir. 2014-cü ilin oktyabrından əvvəl London Birjasında qeydiyyata alınmış və həmçinin FTSE 250 İndeksinin bir hissəsi idi, eyni zamanda Honq Konqda mədən şirkətləri sıralamasında 2011-ci ilin iyun ayında ikinci olaraq siyahıya alınmışdır. . 2014-cü ilin fevral ayında şirkət böyük yenidən qurulma planlarını elan etdi və 15 avqust 2014-cü ildə "Kazakhmys PLC"nin müstəqil səhmdarları Qrupun əsaslı yenidən qurulmasını təsdiqlədi, buna görə Kazakhmys PLC-ın bir sıra yetkin aktivləri əvvəlcə Yezkazğan və Mərkəzi Bölgələrdəki Cuprum Holdinqə satdı. (əsas səhmdarı Vladimir Kimin olduğu şirkət).Yenidən qurulma 31 oktyabr 2014-cü il tarixində başa çatdı və Qrup iki ayrı müstəqil şirkətə birləşdirildi: özəl şirkət Qazaxıms Korporasiyası və ictimai şirkət KAZ Minerals PLC.
Tarixi
2015-ci ilin avqust ayında Qrupun müstəqil səhmdarları yenidən quruluşun təsdiqlənməsinə səs verdilər, nəticədə Qrup iki ayrı müstəqil şirkətə birləşdirildi: əsas səhmdar şirkəti olan Cuprum Holdinqin idarə etdiyi Yezqazxan və Balxaş bölgələrindəki aktivləri olan Qazaxıms Korporasiyası və Vladimir Kimin idarə etdiyi Qazaxıms Korporasiyası (ictimai şirkət KAZ Minerals PLC).
Gediminidlər
Gediminidlər – Böyük Litva knyazı Gediminasın nəslindən olan knyaz sülaləsi. Böyük Litva Knyazlığında 14-cü əsrdən 1572-ci ilədək hakimiyyətdə idi. Gediminidlərin orta qolu Yagellonlar Polşa (1386–1572), Macarıstan (1440–44; 1490–1526) və Çexiya (1471–1526) kralları olmuşdular. Rus knyazlıqlarında, sonralar isə Rus dövlətində ad-sanına görə Rürikoviçlәr və Çingizilәrdən sonra üçüncü hesab edilirdilər.
Heyan dövrü
Heyan dövrü — ( : Heian-jidai ) Yaponiya tarixində eramızın 794-1185-ci illərini əhatə edən dövrdür. Heian dövrü klassik Yapon tarixinin son fəslidir və paytaxtı bugünkü Kyoto olan Heian-kyonun şərəfinə adlandırılmışdır. Bu, Yapon tarixində Konfutsiçilik və digər Çin təsirlərinin zirvəsində olduğu bir dövrdür. Heian dövründə incəsənətə, xüsusən də şeirə və ədəbiyyata önəm verilirdi. Heian (平安) sözü yapon dilində "sülh" və ya "sakitlik" deməkdir.
Tarix
Heian Dövrü Nara Dövrünün davamıdır və 794-cü ildə Yaponiyanın paytaxtı Heian Kyoya (平安京, indiki Kyoto ) köçürüldükdən sonra İmperator Kammu (50-ci imperator) ilə başlamışdır. Heian dövründən sonra da nəsillər təriflənir və Yapon mədəniyyətinin yüksək nöqtəsi hesab olunur. Bu dövr həm də samuray sinfinin də yüksəlişdə olduğu bir dövr idi (sonunda hakimiyyəti ələ keçirərək Yaponiyanın feodal dövrünü başlatdılar). Güman ki, hakimiyyət imperatora məxsus idi, amma əslində bu səlahiyyəti nəcib Fucivara klanı saxlayırdı. Bununla belə, Fucivaralar və digər zadəganlar əyalətlərdə öz maraqlarını qorumaq üçün əsgərlərə, cangüdənlərə və polisə ehtiyac duyurdular. Buna görə döyüşçü sinfi Heian dövründə davamlı qazanc əldə etdi. 939-cu ildə Taira no Masakado Hitaçinin şərq bölgəsində üsyana səbəb olmaqla mərkəzi hökuməti qorxutdu və demək olar ki, eyni vaxtda Fujivara no Sumitomo qərbdə üsyan qaldırdı. Hökümətin gücünün çox hissəsi şoqunluğun şəxsi ordusunda saxlandığından, ordunun nəzarəti ələ keçirməsi əsrlər idi.
Döyüşçü sinfinin saray təsirinə daxil olması Hogen üsyanının nəticəsi idi .Taira no Kiyomori, Yaponiyanı regensiya ilə idarə etmək üçün nəvəsini taxta çıxararaq Fujiwara təcrübələrini canlandırdı.Onların tayfası ( Taira qəbiləsi ) Genpei müharibəsindən sonra taxtda qaldı. Kamakura erası 1185-ci ildə Minamoto no Yoritomo hakimiyyəti ələ keçirdikdə və bakufu (Kamakura Şoqunluğu) qurulduqda başladı.
Maddalena Doninin porterti
Maddalena Doninin porterti — İntibah dövrü İtaliya rəssamı Rafael Santinin 1506-ci ildə yağlı boya ilə işlədiyi əsər. Əsər Rafael Santinin Florensiya dövrünə aid edilir. "Maddalena Doninin porterti" əsəri hal-hazırda İtaliyada, Florensiya şəhərində saxlanılır.
Gediminas
Gediminas – 1295-ci ildən qardaşı Vitenin həmhakimi, Böyük Litva knyazı, Gediminilər sülaləsinin banisi. Əslən Aukştaytlardandır, Olgerd və Keystutun atasıdır. Böyük Litva Knyazlığının iqtisadi inkişafı üçün əlverişli şərait yaratmış, gömrük və digər güzəştlər verməklə Avropa sənətkar və tacirlərini Litvada daimi məskunlaşmağa sövq etmiş, Böyük Litva Knyazlığı üçün sərfəli ticarət müqavilələri imzalamışdır. Dövlət strukturunu möhkəmləndirmiş, inzibati sistemi təkmilləşdirmiş, mükəlləfiyyətləri nizamlamışdır. Ölkənin paytaxtı olmuş Vilno (indiki Vilnüs) ilk dəfə Gediminasın dövründə, 1323-cü ildə qeyd edilmişdir. 1323-cü ildə Livoniya ordeninə qarşı mübarizədə Riqa yepiskopluğu ilə ittifaq bağlamışdır. 1325-=ci ildə Polşa kralı I Vladislav Loketeklə müqavilə bağlamış və qızını kralın oğluna ərə verməklə onu daha da möhkəmləndirmişdi. 1310–30-cu illərdə Polotsku, Qrodnonu, Berestyeni, Vitebski, Minski, Turovu və Pinski tabe etmiş, onlara qonşu knyazları öz vassallarına çevirmişdi. Polşa feodalları ilə mübarizədə Volını qəti olaraq Böyük Litva Knyazlığına birləşdirmişdir. İvan I Daniloviç Kalita ilə rəqabət aparmış, Pskov, Novqorod, Smolensk, Kiyevin siyasətinə təsir göstərmişdir. Tver knyazı Dmitri Mixayloviçlə Moskvaya qarşı ittifaq bağlamışdır.
Özünü "litvalıların və rusların kralı" adlandırmışdı. Onun dövründə Böyük Litva Knyazlığı Şərqi Avropanın ən güclü dövlətinə çevrilmişdi. O, almanların Bayerburq qalasının mühasirəsi zamanı öldürülmüşdür.
Britaniya-İtaliya sazişi
Tarixi
İtalyanların Qafqaza cəlb edilməsi ideyası ilk dəfə 1919-cu ilin martında ingilislər tərəfindən irəli sürülmüşdü. B.Britaniya hökuməti bəyan etmişdi ki, ingilislərin Qafqazdakı missiyası müvəqqəti xarakter daşıyır; onlar Qafqaz problemlərinin Paris Sülh Konfransı tərəfindən həllinədək regionda asayişi qoruyub saxlamaq üçün gəlmişlər; ingilislər üçün aydın idi ki, Qafqazın (o cümlədən Azərbaycanın) ingilis imperiyasına qatılması mümkünsüzdür; imperiyanın hüdudlarının genişləndirilməsinə deyil, yeni işğal olunan ərazilərin əldə saxlanmasına üstünlük verilməlidir; Qafqaz xalqlarının münasibətlərindəki gərginlik onların idarəçiliyini çətinləşdirər; ABŞ ilə Fransanın regiona buraxılmalarına və orada möhkəmlənmələrinə şərait yaradılması arzuolunmaz və yolverilməzdir. Buna görə də ingilis qoşunları İtaliya hərbi hissələri ilə əvəzlənməlidirlər. Yalnız bu cür əvəzlənmə İngiltərənin maraqları və Yaxın şərqdəki qüvvələr tarazlığı baxımından ingilislər üçün sərfəlidir.
İtaliyanın Qafqazda ingilisləri əvəz etməsi Yaxın Şərqdəki mövcud qüvvələr nisbətini pozmurdu. Digər tərəfdən, bununla İtaliyanın Paris Sülh Konfransından narazılığı da bir qədər aradan qaldırılırdı. İlk dövrlərdə Qafqaz barəsində ingilislərlə italyanlar arasında gizli aparılan danışıqlar İtaliya hökumətinin Qafqazla bağlı həm siyasi, həm də iqtisadi marağının olduğunu üzə çıxardı. Digər Avropa rəhbərləri kimi, İtaliyanın baş naziri Orlando da ermənipərəst siyasi xadim idi. Hətta o, dünya müharibəsi başa çatdıqda, Ermənistanın müstəqilliyini müdafiə edərək bildirmişdi:
Şərtləri
İngiltərə-İtaliya danışıqları 1919-cu il martın 24-də Baş qərargahlar səviyyəsində ilkin sazişin imzalanması ilə nəticələndi. Gizli sazişin şərtlərinə görə, Cənubi Qafqazdakı ingilis ordusunun mövqeləri İtaliya ordusuna verilməli, italyanlar Batum limanı vasitəsilə Qafqaza qoşun çıxarmalı idi. Ermənilərin "Aralıq dənizinə çıxmaq" iddiaları, həmin dənizi "İtaliya gölünə" çevirmək istəyən İtaliya hökumətinin regionda mövqelərinin möhkəmlənməsinə xidmət etməli idi.